Glutenvrye karringmelkbeskuit met fudge | SARIE
FOTO Donna Lewis	31 Maart 2017
Glutenvrye karringmelkbeskuit met fudge	deur Herman Lensing
Die soet van die fudge smaak eersteklas saam met die karringmelk.
genoeg vir 14 – 16 stukke
• 1 x basiese glutenvrye karringmelkbeskuit-resep
• 100 g sagte fudge
Volg metode vir basiese resep tot net voor jy die vloeistof by die droë bestanddele gooi. Voeg fudge by droë bestanddele. Voeg vloeistof by en meng deur. Skep beslag in ronde koekpan van 25 cm in deursnee of broodpan van 20 x 12 cm wat goed met kleefwerende kossproei gespuit is.
Bak 50 – 60 minute of tot toetspen skoon uitkom. Laat afkoel en keer uit. Sny beskuit met riffelmes in porsies so groot soos jy verkies. Plaas op afkoelrak en droog sowat 4 uur lank uit in oond van 60 °C of oornag in louoond.
Kry die resep vir basiese glutenvrye karringmelkbeskuit HIER.